钦定古今图书集成/明伦汇编/氏族典/第027卷 > 《廖用贤尚友录》 > 熊桴
## 钦定古今图书集成/明伦汇编/氏族典/第027卷 > 《廖用贤尚友录》 > 熊桴

按《明外史熊桴传》：“桴字元乘，江夏人。嘉靖二十九年
进士，授太仓知州。居二年，倭患忽起，桴坚守，贼不能
破，解去。三十四年，松江倭泊三丈浦，桴督水师追击
之。捷闻，迁苏州同知。明年，再以备倭功，擢苏松兵备
佥事，驻太仓。屡迁右参政兼副使。久之，迁陜西按察
使。大计被劾责，降山东参政，进浙江右布政使。隆庆”
改元，以“海寇”曾一本扰广东，拜桴右佥都御史，巡抚
其地。贼党悉平。论功，进右副都御史，荫一子官。桴竟，
以劳卒于军。赠兵部左侍郎。